**Vara mult dorită**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pâine caldă de suflet înflorit...

Spicul grâului de lumină dorit...

Așa vibrează morgana verii

În lanurile calde ale vrerii.

Ciocârlie, sus te-așteapă mereu

Înfierbântat, frumosul Prometeu,

Du oamenilor focul din soare,

Cântă-le aurul din ogoare!

Nu vreau să simt nici un tremur rece,

Doar căldura pe drum mă petrece

Pe cărarea fierbinte de gânduri,

Scrie pasul în praf rânduri, rânduri...

Picături de sudoare prelinse,

Crăpături în pământ ce-s încise

Se cuprind amețite-n privire

Și îmi dau agitate de știre

Că e timpul să caut o umbră...

Visul verii miroase a ambră!